Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: évi XCIII. törvény, a 25/1996. (VIII. 28.) NM rendelet és a
Paragraph Index: 302

évi XCIII. törvény, a 25/1996. (VIII. 28.) NM rendelet és a BM Egészségügyi Szabályzata által előírt követelmények biztosításának helyzetét. Készíttessen ütemtervet a rendelkezésekben foglalt követelményszint elérésének és folyamatos fenntartásának megvalósításáról, figyelemmel az igénybe vehető saját és költségvetési forrásokra. Az országos rendőrfőkapitány az ajánlást elfogadta, az intézkedések megtörténtek. A bűnügyi, illetve közterületi szolgálatot ellátó hivatásos állomány önvédelmi és lőkiképzésének helyzetével, korszerűsítésével, rendszeres ellenőrzésével és az ehhez szükséges tárgyi feltételek biztosításával kapcsolatos ajánlást a főkapitány szintén elfogadta. 1997. október 15-ig áttekintették a kiképzés helyzetét, majd ennek alapján módosították a lőkészségfejlesztési feladatokat szabályozó 56/1991. sz. utasítást. A hivatásos állomány túlszolgálatával kapcsolatban az országgyűlési biztos ajánlotta, hogy vizsgálják meg az elrendelés, az engedélyezés, a nyilvántartás, a szabadnapok kiadása, illetve a pénzben történő kifizetés helyzetét. Intézkedjenek, hogy ellentételezés nélkül — amikor sem szabadnap kiadására, sem kifizetésre nincs mód — ne kerüljön sor túlszolgálat elrendelésére, a kompenzálható túlmunka elrendelése az azonos feladatokat ellátó szerveknél egyenlő elvek alapján történjen, és a jelenleginél pontosabban meghatározhatóak legyenek a Hszt.-ben előírt feltételek (szolgálati érdek). Javasolta megvizsgálni annak a lehetőségét is, hogy a területi vagy a központi szervek által elrendelt, túlszolgálattal megvalósítható akciók ellentételezéséről az elrendelő szerv gondoskodjon. Az országos rendőrfőkapitány az ajánlást elfogadta. A központi szervek által elrendelt túlszolgálatok ügyében arról tájékoztatott, hogy finanszírozására nincsenek pénzügyi tartalékaik, ezért a jövőben elrendelésükre csak kivételesen és rendkívül indokolt esetben kerülhet sor. Az országgyűlési biztos ajánlotta, hogy a felmentéssel végződő fegyelmi eljárásokban érintettek részére az eljárás befejezését követően haladéktalanul térítsék meg a jogi képviselet megelőlegezett költségeit, illetve az eljárás során őket érintő hátrányokat kompenzálják. Az ORFK által biztosított jogi képviseletre vonatkozó szabályokat az ártatlanság vélelmének sérelme nélkül alkalmazzák. A főkapitány 1997. december 31-i határidővel elrendelte a felmentéssel lezárt fegyelmi ügyek felmérését és a jogi képviselettel kapcsolatos költségek megtérítésére vonatkozó javaslat elkészítését. Az országgyűlési biztos a választ elfogadta, de az intézkedések végrehajtásáról még nem kapott tájékoztatást. Az ORFK az országgyűlési biztos ajánlása alapján megvizsgálta a MÁV és a Készenléti Rendőrség közötti megállapodást és alkalmazásának gyakorlatát. Megállapította, hogy a hivatásos állomány számára a megállapodás előnyös, ezért módosítását nem látta szükségesnek. Az országgyűlési biztos a választ elfogadta. Az országgyűlési biztos ajánlásának megfelelően a főkapitány megvizsgáltatta, hogy a rendőrség egészségügyi szolgálata és az illetékes parancsnokok végrehajtják-e a BM Egészségügyi Szabályzatának előírásait. A feladatok végrehajtására ütemterv készült, ennek alapján először 1997. november 30-ig, ezt követően félévenként kerül sor ellenőrzésére. Az országgyűlési biztos ajánlotta a megyei rendőr-főkapitányságok vezetőinek, illetve a Készenléti Rendőrség parancsnokának, hogy tegyék meg a hatáskörükbe tartozó intézkedéseket a munkavédelemmel és az egészséges munkakörülményekkel kapcsolatos követelményeket szabályozó 1993. évi

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes